Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: szervezetekről szóló 1997. évi CLVI. törvényben meghatározott feltételek szerint nyújtja.
Paragraph Index: 730

2. Tanácsadó testület A Közalapítvány kuratóriumának munkáját javaslattevő és szakmai elemzéseket végző tanácsadó testületként a Társadalomtudományi Kutatások Tanácsa (TKT) segíti. A XIV. 1. pontban meghatározott döntések meghozatala előtt a kuratórium köteles a TKT véleményét beszerezni, és az attól való eltérést indokolni. A TKT a tagok által elfogadott ügyrend alapján működik. A tagokat a kuratórium volt tagjai, valamint a társadalomtudományok kiemelkedő képviselői közül az alapító képviselője kéri fel. Az alapító javaslata alapján a kuratórium további, a társadalomtudományok kiemelkedő szakmai képviselőiből álló konzultatív, javaslattevő, véleményező szakértői testületet is létrehozhat. XV. A Felügyelő Bizottság A Közalapítvány gazdálkodásának, számvitelének, ügyvitelének és kötelezettségvállalásának ellenőrzését 3 tagú Felügyelő Bizottság végzi. A bizottság elnökét és tagjait az alapító kéri fel. A felkérés 2005. május 31-ig szól. A tagság megszűnik a határozott időtartam lejártával, lemondással, visszahívással és elhalálozással. A felügyelő bizottsági tagság megszűnhet a közszolgálati, illetve a közalkalmazotti jogviszony megszűnésével, az alapító döntésének függvényében. A Felügyelő Bizottság megváltoztatása csak az Alapító Okirat módosításával lehetséges, amelyre az alapító jogosult. A Felügyelő Bizottság ügyrendjét maga állapítja meg, és megválasztja elnökét. Tagjai: Aradi Zsolt főosztályvezető, Pénzügyminisztérium Monok István Pongráczné Hüttl Marietta XVI. A Felügyelő Bizottság működése A Felügyelő Bizottság — a Közalapítvány működéséről készült éves könyvvizsgálói jelentésre támaszkodva — vizsgálja a Közalapítvány működését, célvizsgálatot folytathat, ha a Közalapítvány céljait veszélyeztetve látja. A Felügyelő Bizottság akkor határozatképes, ha mind a 3 tagja jelen van. Döntéseit nyílt szavazással, egyszerű szótöbbséggel hozza, egyébként a működési rendjét maga határozza meg. Évente két alkalommal köteles ülést tartani. A Felügyelő Bizottság részére meg kell küldeni a kuratórium elé terjesztett fontosabb jelentéseket, előterjesztéseket. A Felügyelő Bizottság elnöke és tagjai tanácskozási joggal részt vehetnek a kuratórium ülésein. A Felügyelő Bizottság tevékenysége során az alapítvány vezető tisztségviselőitől jelentést, a szervezet munkavállalóitól pedig tájékoztatást, felvilágosítást kérhet, továbbá az alapítvány könyveibe és irataiba betekinthet, azokat vizsgálhatja. A Felügyelő Bizottság munkájához a Közalapítvány költségén szakértőt vehet igénybe, az SZMSZ-ben meghatározottak szerint. A Felügyelő Bizottság köteles a kuratóriumot tájékoztatni, ülésének összehívását kezdeményezni, ha arról szerez tudomást, hogy — az alapítvány működése során olyan jogszabálysértés vagy az alapítvány érdekeit súlyosan sértő cselekmény (mulasztás) történt, amelynek megszüntetése vagy következményeinek elhárítása, illetve enyhítése a kuratórium döntését teszi szükségessé; — a vezető tisztségviselők felelősségét megalapozó tény merült fel. A kuratórium elnöke — a Felügyelő Bizottság indítványára — a javaslattól számított 30 napon belül, köteles a kuratóriumi ülést összehívni. E határidő eredménytelen eltelte után, a kuratórium összehívására a Felügyelő Bizottság elnöke is jogosulttá válik. Ha a kuratórium a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet. A Felügyelő Bizottság tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. A Felügyelő Bizottság működésére egyéb kérdésekben

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes